《题张文仲母孀节卷》
明代·胡应麟

截发甘扃户，同心怅结缡。百年蒿里梦，五夜柏舟诗。

熊胆含辛日，鸳衾入梦时。斑衣张仲在，好为赋瑶池。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。